**INFORMAČNÝ LIST K PREDMETU**

**DEJINY ŠTÁTU A PRÁVA NA SLOVENSKU II.**

**(denná forma štúdia)**

**Podmienky na absolvovanie predmetu**

1. účasť na seminároch - pre pripustenie k skúške je potrebná min. 50%-ná účasť na seminároch, inak bude študentovi udelené hodnotenie FX
2. dve písomky – 2 x 20 bodov – pre úspešné absolvovanie je potrebné dosiahnuť nadpolovičný počet bodov, čiže 11

**Skúška**

- Ústna skúška (2 otázky)

**Výsledky vzdelávania**

Výučbou v zimnom semestri aj v letnom semestri sa má študent prvého ročníka oboznámiť a osvojiť si dejiny štátu a práva na našom území od čias Veľkomoravskej ríše ako prvého štátneho celku až po rok 1945 po znovuobnovenie československej štátnosti v povojnovom období.

V rámci výučby v zimnom semestri študent získa poznatky o vývoji niektorých právnych inštitútov uhorského práva ako aj poznatky o sformovaní sa prvých štátnych útvarov na našom území. V týchto súvislostiach je mu predstavený právny systém, systém vzniku a formovania najvyšších orgánov štátu ako aj systém súdnictva. Pozornosť je ďalej zameraná na vytváranie a fungovanie systému verejnej miestnej správy.

V pokračujúcom letnom semestri dovtedy sledované ciele sa rozširujú do obdobia po revolučných rokov 1848-1849 s tým, že osobitná pozornosť je venovaná národnopolitickému pohybu Slovákov a to aj v rovine štátoprávnych predstáv a programov. Veľmi dôležitým je výklad právneho systému po Rakúsko-Uhorskom vyrovnaní na našom území, ktorý v jednotlivých právnych odvetviach sa stal základom a ovplyvňoval vývoj práva nielen po roku 1918, ale až do r. 1945 a po ňom. Ucelenou časťou v rámci tohto výkladu je obdobie Československej republiky do mníchovského i pomníchovského obdobia, domáce i zahraničné hnutie odporu počas 2. svetovej vojny, problematika vojnovej Slovenskej republiky.

**Odporúčaná literatúra**

Základná študijná literatúra:

1. MOSNÝ, P. - HUBENÁK, L.: Dejiny štátu a práva na Slovensku, Košice, 2005

Doplnková literatúra:

1. MALÝ, K. – SIVÁK, F.: Dejiny štátu a práva v Československu do r. 1918, Bratislava, 1992
2. HUBENÁK, L.: Právne dejiny Slovenska do roku 1918, Banská Bystrica, 2000
3. MOSNÝ, P.: Dejiny štátu a práva na Slovensku po r. 1918, Košice, 1997
4. ŠUTAJ, Š. – MOSNÝ, P. – OLEJNÍK, M. : Dekréty Edvarda Beneša v povojnovom Slovensku, SAV Spoločenskovedný ústav, Bratislava, 2002

**Stručná osnova predmetu**

1. Revolučné roky 1848 - 1849
2. Režim Bachovského absolutizmu
3. Právny poriadok v Uhorsku v období Bachovského absolutizmu a Judexkuriálna konferencia
4. Príprava Rakúsko-Uhorského vyrovnania
5. Rakúsko-Uhorské vyrovnanie a jeho dôsledky
6. Právny poriadok za dualizmu v Uhorsku
7. Národnooslobodzovacie hnutie Čechov a Slovákov za vznik ČSR
8. Československá republika rokov 1918 – 1938 a jej štátna organizácia
9. Vývoj právneho poriadku v ČSR v rokoch 1918-1938
10. Vývoj miestnej správy v ČSR v rokoch 1918-1938
11. Slovenská republika vojnového obdobia - štátna organizácia a právny poriadok
12. Odbojové hnutie proti fašizmu
13. Legislatívna činnosť SNR